ವೈವಿಧ್ಯಮಯ ಬೆಟ್ಟ ಪ್ರದೇಶಗಳು ಮತ್ತು ಅದರ ಕರಾವಳಿ, ಸರೋವರ, ನದಿಗಳು ಮತ್ತು ಕಾಡುಗಳು ಬ್ರಿಟೀಷ್ ಕೊಲಂಬಿಯಾವನ್ನು ಕಾಲ್ನಡಿಗೆ ಮತ್ತು ಕ್ಯಾಂಪಿಂಗ್, ಬಂಡೆ ಹತ್ತುವುದು, ಪರ್ವತಾರೋಹಣ, ಬೇಟೆಯಾಡುವುದು ಮತ್ತು ಮೀನು ಹಿಡಿಯುವುದು ಮುಂತಾದ ಮನರಂಜನಾ ಕ್ರೀಡೆಗಳ ಕೇಂದ್ರವನ್ನಾಗಿ ಮಾಡಿದೆ.

ಮೋಟಾರು ಚಾಲಿತ ಮತ್ತು ಮೋಟಾರು ರಹಿತ ಜಲಕ್ರೀಡೆಗಳು ಅನೇಕ ಪ್ರದೇಶಗಳಲ್ಲಿ ನಡೆಯುತ್ತವೆ. ಬ್ರಿಟೀಷ್ ಕೊಲಂಬಿಯಾದ ಕರಾವಳಿಯ ಸಮುದ್ರ ಚಾಚಿನಲ್ಲಿ ಸಮುದ್ರಯಾನ ಮಾಡುವ ಅವಕಾಶವಿದೆ. 
ವೈಟ್ ವಾಟರ್ ರಾಫ್ಲಿಂಗ್ ಮತ್ತು ಕಾಯಕಿಂಗ್ ಒಳನಾಡಿನ ನದಿಗಳಲ್ಲಿ ಜನಪ್ರಿಯ ಕ್ರೀಡೆಗಳಾಗಿವೆ. ಸೇಲಿಂಗ್ ಮತ್ತು ಸೇಲ್‍ಬೋರ್ಡಿಂಗನ್ನು ಹೆಚ್ಚಾಗಿ ಆಡಿ ಆನಂದಿಸಲಾಗುತ್ತದೆ.
ಚಳಿಗಾಲದಲ್ಲಿ, ಕ್ರಾಸ್-ಕಂಟ್ರಿ ಮತ್ತು ಟೆಲೆಮಾರ್ಕ್ ಸ್ಕೀಯಿಂಗಳನ್ನು ಆಡಲಾಗುತ್ತದೆ. ಇತ್ತೀಚಿನ ದಶಕಗಳಲ್ಲಿ, ಹೆಚ್ಚಿನ ಗುಣಮಟ್ಟದ ಡೌನ್‌ಹಿಲ್ ಸ್ಕೀಯಿಂಗನ್ನು ಬೆಟ್ಟದ ಕರಾವಳಿ ಮತ್ತು ಕಲ್ಲು ಪ್ರದೇಶ, ಶಸ್ವಾಪ್ ಹೈಲ್ಯಾಂಡ್ಸ್ ಮತ್ತು ಕೊಲಂಬಿಯಾ ಬೆಟ್ಟಗಳ ದಕ್ಷಿಣಭಾಗದಲ್ಲಿ ಅಭಿವೃದ್ಧಿಪಡಿಸಲಾಗಿದೆ. 1990ರ ದಶಕದಲ್ಲಿ ಸ್ನೊಬೋರ್ಡಿಂಗ್ ಕ್ರೀಡೆಯು ಎಲ್ಲೆಡೆ ಜನಪ್ರಿಯವಾಯಿತು. 2010ರ ಚಳಿಗಾಲದ ಒಲಂಪಿಕ್ಸ್ ಡೌನ್‌ಹಿಲ್ ಸ್ಪರ್ಧೆಯು ಪ್ರಾಂತ್ಯದ ವಿಸ್ಲರ್ ಬ್ಲಾಕಂಬ್‍ನಲ್ಲಿ ನಡೆಯಿತು ಹಾಗೂ ಒಳಾಂಗಣ ಕ್ರೀಡೆಗಳನ್ನು ವ್ಯಾಕೂವರ್ ಪ್ರದೇಶದಲ್ಲಿ ನಡೆಸಲಾಯಿತು.

ವ್ಯಾಂಕೂವರ್ ಮತ್ತು ವಿಕ್ಟೋರಿಯಾ(ಕೆಲವು ಇತರ ನಗರಗಳಲ್ಲೂ ಸಹ) ನಿಧಾನದ ಓಟಗಾರರಿಗೆ(ಜಾಗರ್ಸ್) ಮತ್ತು ಸೈಕಲ್ಲು ಸವಾರರಿಗೆ ಅವಕಾಶವನ್ನು ಕಲ್ಪಿಸಲಾಗಿದೆ. 
ಕೆಲವು ವರ್ಷಗಳ ಹಿಂದೆ ಟೆನ್-ಸ್ಪೀಡ್ ಬೈಕುಗಳು ಲಭ್ಯವಾದಾಗಿನಿಂದ ಅಂತರಾಷ್ಟ್ರೀಯ ಬೈಕುಗಳ ಸ್ಪರ್ಧೆಯು ಜನಪ್ರಿಯವಾಗಿದೆ. ಬೆಟ್ಟಗಳಲ್ಲಿ ಓಡಿಸಲು ವಿಶೇಷ ರೀತಿಯ ಬೈಕುಗಳು ಬಂದಾಗಿನಿಂದ, ಅವರಿಗಾಗಿ ವಿಶೇಷ ರೀತಿಯ ಕಡಿದಾದ ರಸ್ತೆಗಳನ್ನು ನಿರ್ಮಿಸಲಾಗಿದೆ. ಕೆಲವು ಪ್ರಾಂತ್ಯಗಳಲ್ಲಿ ಉಪಯೋಗಿಸದೆ ಇರುವ ರೈಲು ಹಳಿಗಳನ್ನು ಹೈಕಿಂಗ್, ಬೈಕಿಂಗ್ ಮತ್ತು ಕ್ರಾಸ್-ಕಂಟ್ರಿ ಸ್ಕೀಯಿಂಗ್‍ಗಳಿಗೆ ಅನುಕೂಲಕರವಾಗಿ ಮಾರ್ಪಾಡು ಮಾಡಲಾಗಿದೆ. ಬೆಟ್ಟಪ್ರದೇಶವಿರುವುದರಿಂದ ಲಾಂಗ್‍ಬೋರ್ಡಿಂಗ್ ಸಹ ತುಂಬಾ ಜನಪ್ರಿಯವಾಗಿದೆ.

ಬ್ರಿಟೀಷ್ ಕೊಲಂಬಿಯನ್ನರಲ್ಲಿ ಹಲವು ಮಂದಿ ಕುದುರೆ ಸವಾರಿಯನ್ನು ಆನಂದಿಸುತ್ತಾರೆ. ಪ್ರವಾಸಿಗರಿಗಾಗಿ ಪ್ರಾಂತ್ಯದ ಹಲವಾರು ರಮಣೀಯ ಪ್ರದೇಶಗಳಲ್ಲಿ ಪ್ರಾಯೋಗಿಕ ಸವಾರಿಯನ್ನು ಮಾಡಲು ಅವಕಾಶ ಕಲ್ಪಿಸಲಾಗಿದೆ.

ಬ್ರಿಟೀಷ್ ಕೊಲಂಬಿಯಾವು ಅನೇಕ ಕೀಡೆಗಳಲ್ಲಿ ಪ್ರಬಲವಾಗಿ ಸ್ಪರ್ಧಿಸುತ್ತಿದೆ. ಆ ಕ್ರೀಡೆಗಳೆಂದರೆ, ಗಾಲ್ಫ್, ಟೆನ್ನಿಸ್, ಸಾಕರ್, ಹಾಕಿ, ಕೆನಡಿಯನ್ ಫುಟ್‍ಬಾಲ್, ರಗ್ಬಿ ಯೂನಿಯನ್, ಸಾಫ್ಟ್‌ಬಾಲ್, ಬಾಸ್ಕೆಟ್‍ಬಾಲ್, ಕರ್ಲಿಂಗ್ ಮತ್ತು ಸ್ಕೇಟಿಂಗ್. 
ಬ್ರಿಟೀಷ್ ಕೊಲಂಬಿಯಾವು ಪ್ರಮುಖವಾಗಿ ಜಲಕ್ರೀಡೆ ಮತ್ತು ಚಳಿಗಾಲದ ಕ್ರೀಡೆಗಳಿಗೆ ಉದಯೋನ್ಮುಖ ಕ್ರೀಡಾಳುಗಳನ್ನು ನೀಡಿದೆ.

ಪ್ರವಾಸಿಗರ ಹೆಚ್ಚಳ ಹಾಗೂ ಬ್ರಿಟೀಷ್ ಕೊಲಂಬಿಯನ್ನರು ಮನೋರಂಜನಾ ಕ್ರೀಡೆಗಳಲ್ಲಿ ಭಾಗವಹಿಸುದರ ಸಂಖ್ಯೆ ಸ್ಥಿರವಾಗಿ ಹೆಚ್ಚಳವಾಗಿದ್ದರಿಂದ, ಇತ್ತೀಚಿನ ದಶಕಗಳಲ್ಲಿ ಲಾಡ್ಜ್‌ಗಳು, ಗೃಹಗಳು, ಹಾಸಿಗೆ, ಬೆಳಗಿನ ಉಪಹಾರ, ಮೋಟೆಲ್‍ಗಳು, ಹೋಟೆಲ್‍ಗಳು, ಮೀನು ಹಿಡಿಯುವ ಕ್ಯಾಂಪ್‌ಗಳು ಮತ್ತು ಪಾರ್ಕ್ ಕ್ಯಾಂಪಿಂಗ್‍ಗಳಲ್ಲಿ ಹೆಚ್ಚಳವಾಗಿದೆ.

ಕೆಲವು ನಿರ್ದಿಷ್ಟ ಪ್ರದೇಶಗಳಲ್ಲಿ, ವ್ಯಾಪಾರಿಗಳು, ಲಾಭ ಪಡೆಯದ ಸಂಸ್ಥೆಗಳು ಅಥವಾ ಮುನಿಸಿಪಲ್ ಸರ್ಕಾರಗಳು ಆ ಪ್ರದೇಶಗಳನ್ನು ನೈಸರ್ಗಿಕ ಪ್ರವಾಸಿತಾಣಗಳಾಗಿ ಮಾಡಿವೆ. 
ಬ್ರಿಟೀಷ್ ಕೊಲಂಬಿಯಾದ ಹಲವಾರು ರೈತರು ಪ್ರವಾಸಿಗರಿಗೆ ಕೃಷಿ ಪ್ರದೇಶವನ್ನು ಪ್ರವಾಸಿತಾಣವನ್ನಾಗಿ ಮಾಡಿದ್ದಾರೆ. ಉದಾಹರಣೆಗೆ, ಡಬ್ಲೂಡಬ್ಲೂಓಓಎಫ್ ಕೆನಡಾ ಪ್ರೋಗ್ರಾಮ್.

1920ರಿಂದ 1940ರ ವರೆಗೆ
ಆರ್ಥಿಕತೆ
ಮನರಂಜನೆ
ಸರಕಾರ ಮತ್ತು ರಾಜಕೀಯ